**Започна оборудването и обзавеждането на ново изграденият Учебен център за практическо обучение на студентите от професионални направления Растениевъдство и Растителна защита в АУ – Пловдив**

Завърши строителството на Учебният център за практическо обучение на студентите от професионални направления Растениевъдство и Растителна защита в АУ – Пловдив и стартира неговото оборудване и обзавеждане, така че да се създадат модерни условия за практическо обучение на студентите от тези професионални направления, гарантиращи им последващо успешно реализиране на пазара на труда.

Организирането на качествена образователна среда дава възможност за въвеждане на нови методи на обучение, които ще повишат интереса на студентите и ще се увеличи атрактивността на професионалните направления Растениевъдство и Растителна защита. Постигането на съвременен и привлекателен климат за практическо обучение се осъществява чрез прилагането на комплекс от мерки по доставката, монтажа и пускането в действие на необходимото обзавеждане и оборудване от фирма „Алегро Пловдив“ ООД по силата на сключения Договор № BG16RFOP001-3.003-0007-С001-S-04.

Специализираните кабинети за практическо обучение се обзавеждат с необходимият брой работни маси и плотове, устойчиви на различни въздействия, столове и щори. За ефективен процес на преподаване и обучение, кабинетите се оборудват с учебни муфелни пещи, учебни камини с вентилация, бели дъски и интерактивни бели дъски. За по-голямо удобство и защита на личните вещи на студентите при практическа работа в кабинетите са обособени съблекални от метални гардероби. В хранилищата към специализираните кабинети за практическо обучение се създават модерни условия за съхраняване на различни вещества, апарати и оборудване, чрез обзавеждането им с шкафове за съхранение на химикали с вентилация, метални шкафове за съхранение, стелажи и разносни колички. Подготвителните помещения към специализираните кабинети за практическо обучение се снабдяват с устойчиви на въздействие плотове и хладилници с фризери. За създаването на комфортни условия за подготовка и работа на преподавателите, предвидените за тях кабинети се уреждат с удобни бюра и столове, шкафове, етажерки, гардероби, контейнери, посетителки столове и щори. Административните помещения се организират като типични подпомагащи образователния процес части, снабдяват се с бюра, столове, шкафове, етажерки, гардероби, контейнери, и посетителки столове, щори, компютърни конфигурации, монитори и мултифункционално устройство. Лекционните зали се оборудват с интерактивни бели дъски, бели дъски, късофокусни проектори и компютърни конфигурации - Mini PC. Така се създават условия за прилагане на модерни методи на преподаване. За удобство на студентите се монтират банки (писалищен плот, седалка и облегалка), бюра за преподавателите и ролетни щори.

Интерактивната зала за учебни презентации и семинари се оборудва с модерна презентационна техника - екран за вграждане в тавана, ултракъсофокусен проектор, компютърна конфигурация - Mini PC. Тъй като е предназначена за различни събития, в нея се монтира модулна заседателна маса, работни столове, шкафове, ролетни щори и предпазна дъска за стена. В Интерактивната зала за предприемачество и иновации в растениевъдството и агробизнеса се доставят модулна заседателна маса, работни столове, бяла дъска, екран за вграждане в тавана, ултракъсофокусен проектор, компютърна конфигурация - Mini PC, ролетни щори и предпазна дъска за стена. Интерактивната зала за приложение на информационните технологии в растителната защита се снабдява с едноместни маси с челни дъски, столове, бяла дъска, интерактивна бяла дъска, компютърна конфигурация - Mini PC и ролетни щори.

Помещението за охрана и информация се обзавежда с работен стол и бюро, а санитарните възли с огледала, сешоари за ръце, сгъваеми опорни парапети и ръкохватки за хора с увреждания за тоалетна. В Сървърното помещение се доставят работен стол, бюро, компютърна конфигурация и монитор. Във фоайето, около Учебната ботаническа градина се монтират дървени пейки.

Проект „Изграждане на Учебен център за практическо обучение на студентите от професионални направления Растениевъдство и Растителна защита в Аграрен университет – Пловдив” се финансира от Европейският фонд за регионално развитие чрез Оперативна програма „Региони в растеж“ 2014 – 2020 г. и е на обща стойност 3 499 928.11 лева. Общата стойност на доставките е 435 406 лева без ДДС.